Retten har netop afgjort, hvad der er op og ned i en af historiens største straffesager om økonomisk kriminalitet herhjemme.

Og dommen er klar: Alle otte tidligere topfolk fra bankverdenen er frikendt. De var tiltalte for bedrageri og svindel for millioner af kroner.

Der er tale om tidligere bankdirektører, bestyrelsesformænd, chefer og underdirektører, der har haft tilknytning til henholdsvis Sparekassen Kronjylland, EBH Bank og Morsø Sparekasse.

Bagmandspolitiet, der officielt hedder SØIK, havde ellers krævet fire års fængsel til sagens hovedperson, den 58-årige Finn Strier Poulsen. Han var tidligere direktør i EBH Bank.